с изискванията за професионална и търговска тайна.
 3. Страните гарантират прозрачността на финансовите отношения между публичните органи и публичните предприятия, така че ясно да личи следното:
 а)
 публичните средства, които публичните органи предоставят пряко или непряко (например чрез посредничеството на публични предприятия или финансови институции) на съответните публични предприятия;
 б)
 целите, за които реално са използвани тези публични средства;
 4. Страните гарантират също, че финансовата и организационната структура на всяко предприятие, което се ползва от специални или изключителни права, предоставени от Украйна или от държавите — членки на Европейския съюз, или е натоварено с функцията да оказва услуги от общ икономически интерес, и което получава компенсация за обществена услуга под каквато и да било форма във връзка с такава услуга, е точно отразена в отделни отчети, така че ясно да личи следното:
 а)
 разходите и приходите, свързани с всички продукти или услуги, по отношение на които са предоставени специални или изключителни права на дадено предприятие, или всички услуги от общ икономически интерес, с които е натоварено дадено предприятие, и от друга страна, всеки друг отделен продукт или услуга, по отношение на които предприятието развива дейност;
 б)
 подробни сведения за методите на определяне или разпределяне на разходите и приходите по отделните дейности. Тези методи се прилагат съобразно счетоводните принципи на причинноследствена връзка, обективност, прозрачност и последователност в съответствие с международно признатите счетоводни методики, като например оценка на разходите по дейности, и се основават на одитирани данни.
 5. Всяка от страните гарантира, че разпоредбите на настоящия член започват да се прилагат в срок от пет години след влизане в сила на настоящото споразумение.
 Член 264
 Тълкуване
 Страните се споразумяват, че ще прилагат член 262, член 263, параграф 3 или член 263, параграф 4 от настоящото споразумение, използвайки за тълкуването им критериите, произтичащи от прилагането на членове 106, 107 и 93 от Договора за функционирането на Европейския съюз, включително съответната практика на Съда на Европейския съюз, както и приложимото вторично законодателство, рамки, насоки и други административни актове, които са в сила в Европейския съюз.
 Член 265
 Връзка със Споразумението за СТО
 Настоящите разпоредби не засягат правото на страните да прилагат средства за търговска защита или да предприемат друго подходящо действие срещу субсидия или действие за уреждане на спорове в съответствие с приложимите разпоредби на Споразумението за СТО.
 Член 266
 Приложно поле
 Разпоредбите на настоящия раздел се прилагат за стоките и за услугите, изброени в приложение XVI към глава 6 (Установяване, търговия с услуги и електронна търговия) от дял IV от настоящото споразумение, в съответствие със съвместно договореното решение за достъп до пазара, с изключение на субсидиите за продуктите, обхванати от приложение 1 от Споразумението на СТО за селското стопанство, и другите субсидии, обхванати от Споразумението за селското стопанство.
 Член 267
 Вътрешна система за контрол на държавните помощи
 За да спази задълженията по членове 262—266 от настоящото споразумение:
 1.
 Украйна приема по-специално национално законодателство за държавните помощи и създава функционално независим орган, на който са предоставени необходимите правомощия за цялостно прилагане на член 262 от настоящото споразумение, в срок от три години от влизането